Diari Oficial de la Generalitat Valenciana


Sumari del DOGV 5828, del 14-08-2008 (2008/8732)

Informació pública de la selecció d'agent urbanitzador i aprovació definitiva del PAI de gestió indirecta del sector industrial «A» del sòl urbanitzable de Benifairó de la Valldigna.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   5828

Data del DOGV
:   14-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8732


Data del document
:   09-07-2008

Organisme emissor
:   Ajuntament de Benifairó de la Valldigna

Tipus de document
:   Informació Pública

Descriptors 

:   * Benifairó de la Valldigna
    * administració local
    * pla d'urbanisme

Informació pública de la selecció d'agent urbanitzador i aprovació definitiva del PAI de gestió indirecta del sector industrial «A» del sòl urbanitzable de Benifairó de la Valldigna. [2008/8732]  
L'Ajuntament en Ple en la sessió del dia 2 d'octubre de 2007, va adoptar acord sobre aprovació definitiva del Programa d'Actuació Integrada del Sector Urbanitzable Industrial «A», respectiu projecte d'urbanització i selecció d'urbanitzador. La part resolutiva d'aquest acord literalment diu:  
«Primer. Valorar i puntuar la proposició juridicoeconòmica presentada per l'AIU Industrial Benifairó de la manera següent:  
- Import de les càrregues d'urbanització, expressat en euros per metre quadrat d'edificabilitat (article 135.4.A de la LUV): 10 punts.  
- Coeficient de canvi a efectes de pagament en terrenys especificat en l'article 127.2.F (article 135.4.B de la LUV): 4 punts.  
- Menor proporció de solars o aprofitaments que hagen de ser posats a disposició de la urbanització per mitjà de reparcel·lació forçosa com a retribució a compte de tercers amb els quals no tinga contracte suficient: 10 punts.  
- Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa (article 135.4.C de la LUV): 4 punts.  
- Compromisos per a finançar els beneficiaris-propietaris de les parcel·les edificables resultants de la reparcel·lació: 2 punts.  
- Aplicació de la llei valenciana d'ús del valencià, per redactar la proposta en llengua valenciana: 0 punts.  
Segon. Aprovar definitivament el Programa d'Actuació Integrada del Sector «A» de sòl urbanitzable industrial del vigent PGOU de Benifairó de la Valldigna, i decidir com a modalitat de gestió la gestió indirecta, així com delegar la condició d'agent urbanitzador a favor de la iniciativa empresarial que s'expressarà.  
Tercer. Adjudicar la condició d'urbanitzador per al desplegament i execució del PAI mencionat a l'AIU Industrial Benifairó, amb un preu de rematada de 5.739.680,49 € (IVA inclòs) pel total de les càrregues d'urbanització, un termini d'execució de la urbanització de 23 mesos, a comptar dels tres mesos següents a la notificació a l'urbanitzador de l'acord d'aprovació definitiva del projecte de la reparcel·lació; i almenys simultàniament l'execució de les obres d'edificació es farà en un 30%.  
Quart. No admetre el sistema establit pel concursant en els apartats de "retribució a l'urbanitzador" i "pagament de la retribució a l'urbanitzador", perquè caldrà ajustar-se al que disposa l'article 167.3 de la Llei 16/2005, de 30 de desembre, Urbanística Valenciana, en eixe sentit al que diu l'informe de l'arquitecte municipal,  
Forma prioritària de pagament: la retribució en metàl·lic.  
Forma subsidiària de pagament: la retribució en espècie.  
Cinqué. Establir com a coeficient de canvi (Ks) per al pagament en espècie el 0'6285%, segons queda determinat en l'informe de l'arquitecte municipal.  
Sisé. Aprovar definitivament el projecte d'urbanització del sector «A» de sòl urbanitzable industrial i els seus cinc projectes annexos relacionats amb la instal·lació de subministrament elèctric.  
Seté. Requerir l'urbanitzador perquè en el termini de 15 dies comptadors des del dia de la notificació d'aquest acord, presente aval bancari per valor de 496.819,73 euros, equivalent al 10% de les càrregues d'urbanització, IVA no inclòs.  
Huité. Notificar este acord als titulars cadastrals i interessats en el procediment administratiu, així com a l'urbanitzador, a qui se citarà oportunament per a formalitzar el contracte per al desenvolupament i l'execució del programa d'actuació integrada esmentat.  
Nové. Remetre a la Conselleria de Medi Ambient, Aigua, Urbanisme i Habitatge, el programa d'actuació integrada aprovat a fi de la seua inscripció en el corresponent Registre de Programes.  
Desé. Que es porten a terme les publicacions convenients en el Butlletí Oficial de la Província, en el Diari Oficial de la Comunitat Valenciana, i en el Diari Oficial de la Unió Europea.  
Onzé. Requerir l'urbanitzador AIU Industrial Benifairó, perquè en el termini de tres mesos des de la firma del contracte, presente el projecte de reparcel·lació corresponent a la totalitat de l'actuació integrada i remeta al Diari Oficial de la Comunitat Valenciana l'anunci de la seua exposició al públic, i en el d'un mes des de la mateixa data comunique als propietaris l'aprovació del programa, de conformitat amb el que disposa l'article 166 de la LUV.  
Dotzé. Es faculta, tan àmpliament com procedisca en dret, a l'Alcaldia per a dictar quantes resolucions i realitzar quantes actuacions, tant d'índole jurídica com material, resulten necessàries per a la plena efectivitat i execució d'este acord.»  
El que es fa públic atés el que disposen els articles 104 i 137 de la Llei 16/2005, de 30 de desembre, Urbanística Valenciana. Fent palés que en data 7 de juliol de 2008 ha estat tramés al Diari Oficial de la Unió Europea el preceptiu anunci d'adjudicació o selecció d'agent urbanitzador del Programa d'Actuació Integrada del Sector «A» de sòl urbanitzable industrial del vigent PGOU de Benifairó de la Valldigna.   
Contra aquest acord, que esgota la via administrativa, de conformitat amb el que disposa l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, hom podrà interposar els recursos que tot seguit s'indiquen:  
- Potestativament recurs de reposició, previst en l'article 116 de la Llei 30/1992, abans esmentada, en el termini d'un mes, davant l'Ajuntament en Ple.  
- Recurs contenciós administratiu, en el termini de dos mesos, davant la Sala Contenciosa Administrativa del Tribunal Superior de Justícia de la Comunitat Valenciana, en els termes que regula la Llei 29/1998, de 13 de juliol, Reguladora de la Jurisdicció Contenciosa Administrativa.  
No es poden simultaniejar aquests dos recursos; en cas de presentar el de reposició, caldrà esperar resolució d'aquest per a poder presentar recurs contenciós administratiu.  
Els terminis per a presentar qualsevol d'aquests recursos compten a partir de la data de publicació d'aquest anunci en el Butlletí Oficial de la Província.  
Benifairó de la Valldigna, 9 de juliol de 2008.- L'alcalde: Jesús Ferrando Peris.